 Wasiirka Wasaaradda Madaxtooyada Mudane Maxamuud Xaashi Cabdi ayaa isaguna halkaasi ka hadlay waxaanu yidhi Waannu bogaadinaynaa shirkada Dahabshiil group horumarka balaadhan ee ay samaysay, guud ahaan dalka iyo dunidaba, si gaar ah kan aynu maanta Hotelkan weyn ee magaallo madaxda gobolka Saaxil ku soo kordhay ee Berbera ee aynu joogno, aad iyo aad ayaannu u bogaadinayaa, hoteelkan magaallada Berbera waa looga baahnaa kuwo kale oo badana waa loogga baahan doonaa, waayo halkani waa marsadii qarankan, waa meeshay aynu doonayno inaynu dunida oo dhan iyo wadamada qaarada Afrika in badan oo ka mid wax u marino, inaynu qurxino iyo inaynu weel u tolno, in meel dunidu ku soo degto, meel laga ganacsado si ay u noqoto. 